КОМИ РЕСПУБЛИКАЛÖН ОЛАНПАС

**«Коми Республикаын туй вылын безопасносьт бурмöдöм (2009 – 2010 вояс)» торъя мога республиканскöй уджтас йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося вöльгым тöлысь 12 лунö

**1 статья.** Пыртны «Коми Республикаын туй вылын безопасносьт бурмöдöм (2009 – 2010 вояс)» торъя мога республиканскöй уджтас йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2008, 7 №, 332 ст.; 2009, 11 №, 170 ст.; 20 №, 349 ст.) татшöм вежсьöмъяс:

«Коми Республикаын туй вылын безопасносьт бурмöдöм (2009 – 2010 вояс)»торъя мога республиканскöй уджтасын, мый вынсьöдöма Оланпасöн (содтöдын) (водзö – Уджтас):

1. Уджтас паспортлöн «Уджтас сьöмöн могмöдан мында да источникъяс» стрöкаын «29113» да «16608» лыдпасъяс лöсялöмöн вежны «15705» да «3200» лыдпасъясöн.

2. «Уджтас мероприятиеяслöн лыддьöг» V юкöд гижны тайö Оланпас дорö 1 содтöдын индöм серти.

3. «Уджтас олöмö пöртöмысь кывкöртöдъяс донъялöм да уджтаслысь виччысяна бюджетнöй, экономическöй да социальнöй тöдчанлун донъялöм» VI юкöдса 2 таблицаын:

1) 1 позицияса 7 графаын «153» лыдпас вежны «158» лыдпасöн;

2) 2 позицияса 7 графаын «1600» лыдпас вежны «1650» лыдпасöн;

3) 3 позицияса 7 графаын «5,0» лыдпас вежны «5,3» лыдпасöн;

4) 4 позицияса 7 графаын «6,4» лыдпас вежны «6,7» лыдпасöн;

5) 5 позицияса 7 графаын «89» лыдпас вежны «93» лыдпасöн.

4. Уджтас сьöмöн могмöдöм» VII юкöд гижны тайö Оланпас дорö 2 содтöдын индöм серти.

**2 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Юралысь В.А.Торлопов

Сыктывкар

2009 вося вöльгым тöлысь 18 лун

115-РЗ №

«Коми Республикаын

туй вылын безопасносьт бурмöдöм

(2009 – 2010 вояс)» торъя мога

республиканскöй уджтас йылысь»

Коми Республикаса Оланпасö

вежсьöмъяс пыртöм йылысь»

Коми Республикаса Оланпас дорö

1 содтöд

**«V ЮКÖД. УДЖТАС МЕРОПРИЯТИЕЯСЛÖН ЛЫДДЬÖГ**

Планируйтöма олöмö пöртны татшöм медшöр мероприятиеяс, кутшöмъяс:

бурмöдасны туй вылын безопасносьт могмöдан юкöнын государствосянь веськöдлан системалысь уджаланногсö, а сідзжö кыпöдасны туй вывті ветлысьяслысь правовöй асвежöртöмсö;

öлöдасны туй вылын транспортлöн лоöмторъяс вöсна челядь доймалöмысь, чинас туй вылын транспортлöн лоöмторъяс вöсна асланыс видзчысьтöмлун вöсна доймалöм челядь лыд;

öлöдасны туй вывті ветлысьясöс öпаснöй оласысь;

сöвмас туй вылын транспортлöн лоöмторъяс вöсна доймалöм йöзлы отсöг сетан система.

1 таблица

|  |  |  |  |  |  |  |  |
| --- | --- | --- | --- | --- | --- | --- | --- |
| Д/в № | Юкöдув, мероприятие ним | | Мероприятие збыльмöдан кадколаст | Сьöмöн могмöдан мында  (сюрс шайт) | | | Бюджетысь сьöм босьтысь (кывкутысь) |
| ставыс | 2009 во | 2010 во |
| 1 | 2 | | 3 | 4 | 5 | 6 | 7 |
| 1. Туй вылын безопасносьт могмöдан юкöнын государствосянь веськöдлан система бурмöдан, а сідзжö туй вывті ветлысьяслысь правовöй асвежöртöмсö кыпöдан мероприятиеяс | | | | | | | |
| 1. | Туй вылын безопасносьт могмöдöм кузя республиканскöй комиссиялöн заседаниеяс вылын туй вылын безопасносьт могмöдöм кузя юалöмъяс видлалöм | | 2009 – 2010 | – | – | – | Коми Республикаса промышленносьт да энергетика министерство, Коми Республикаын пытшкöс делöяс министерство (сёрнитчöмöн) |
| 2. | Туй вылын транспортлöн лоöмторъяслысь быдвося анализ нуöдöм да аварийносьт йылысь юöр Коми Республикаса Юралысьлы, Коми Республикаса Государственнöй Сöветлы сетöм | | 2009 – 2010 | – | – | – | Коми Республикаын пытшкöс делöяс министерство (сёрнитчöмöн) |
| 3. | Туй вылын безопасносьт могмöдöмын мытшöдъяс кузя конференцияяс, семинаръяс, «гöгрöс пызанъяс» нуöдöм | | 2009 – 2010 | – | – | – | Коми Республикаын пытшкöс делöяс министерство (сёрнитчöмöн) |
|  | 1 юкöдув кузя ставыс | |  | – | – | – |  |
| 2. Туй вылын транспортлöн лоöмторъяс вöсна челядьöс доймалöмысь öлöдан, асланыс видзчысьтöмлун кузя туй вылын транспортлöн лоöмторъяс вöсна доймалöм челядь лыд чинтан мероприятиеяс | | | | | | | |
| 4. | Туй вылын челядь доймалöмысь öлöдöм могысь тыр арлыдтöмъяслöн участвуйтöмöн туй вылын лоöмторъяс йылысь юöртöм да ас кадö Коми Республикаса велöдан министерстволысь да Коми Республикаса йöзлысь дзоньвидзалун видзан министерстволысь öтувъя мероприятиеяс лöсьöдöм | | 2009 – 2010 | – | – | – | Коми Республикаын пытшкöс делöяс министерство (сёрнитчöмöн) |
| 5. | Коми Республикаын школаса велöдчысьяс костын «Абу öпаснöй кöлеса» том инспекторъяслысь республиканскöй ордйысьöмъяс нуöдöм | | 2010 | 107,0 | – | 107,0 | Коми Республикаса йöзöс велöдан министерство |
| 6. | Коми Республикасянь челядь командалöн «Абу öпаснöй кöлеса» туй вывті ветлöм кузя том инспекторъяслöн ставроссияса ордйысьöмын участвуйтöм | | 2010 | 86,0 | – | 86,0 | Коми Республикаса йöзöс велöдан министерство |
|  | 2 юкöдув кузя ставыс | |  | 193,0 | – | 193,0 |  |
| 3. Туй вывті ветлысьясöс öпаснöй оласысь öлöдан мероприятиеяс | | | | | | | |
| 7. | Коми Республикаын пытшкöсса делöяс министерстволöн туй вылын безопасносьт кузя государственнöй инспекцияясса юкöдувъясöс, кутшöмъясöс могмöдöны сьöмöн урчитöм пöрадок серти Коми Республикаса республиканскöй бюджет тшöт весьтö, техническöй комплексъясöн могмöдöм, сы лыдын: | | 2009 – 2010 | 11316,3 | 9316,3 | 2000,0 | Коми Республикаын пытшкöс делöяс министерство |
|  | автомашинаясöн; | | 2009 | 3 105,6 | 3 105,6 | – | Коми Республикаын пытшкöс делöяс министерство (сёрнитчöмöн) |
|  | автомашинаяслы содтöд оборудованиеöн (радиостанцияяс, светоакустическöй панельяс, радиолокационнöй видеогижöмöн скорость тöдмаланторъяс да мукöд); | | 2009 | 6 115,7 | 6 115,7 | – | Коми Республикаын пытшкöс делöяс министерство (сёрнитчöмöн) |
|  | ГОСТ Р50574-02 серти цветографическöй схемаясöн; | | 2009 | 95 | 95 | – | Коми Республикаын пытшкöс делöяс министерство (сёрнитчöмöн) |
|  | торъя арталан техникаöн да оперативно-техническöй оборудованиеöн | | 2010 | 2000,0 | – | 2000,0 | Коми Республикаын пытшкöс делöяс министерство (сёрнитчöмöн) |
| 8. | Коми Республикаын велöдан учреждениеяслы туй вылын безопасносьт кузя велöдöм вылö öнiя техническöй средствояс ньöбöм (Туй вылын ветлан правилöяс кузя «пельöсъяс», тренажёръяс, компьютернöй уджтасъяс) | | 2010 | 107,0 | – | 107,0 | Коми Республикаса велöдан министерство |
|  | 3 юкöдув кузя ставыс | |  | 11423,3 | 9316,3 | 2107,0 |  |
| 4. Туй вылын транспортлöн лоöмторъяс вöсна доймалöм йöзлы отсöг сетан система сöвмöдан мероприятиеяс | | | | | | | |
| 9. | «Коми республиканскöй больнича» Коми Республикаса государственнöй учреждениелöн лоöмторъяс кузя медицина шöрин интегрирутöм связь средствоясöн да оргтехникаöн могмöдöм туй вылын транспортлöн лоöмторъяс йылысь öдйö воан юöр босьтöм да лöсялана государственнöй органъяскöд йитöдъяс котыртöм могысь | 2009 – 2010 | | 889,0 | 352,0 | 537,0 | Коми Республикаса йöзлысь дзоньвидзалун видзан министерство |
| 10. | Туй вылын транспортлöн лоöмторъяс вöсна доймалöм йöзлы асланыс полномочиеясын медицинскöй оборудование ньöбöм | 2009 – 2010 | | 699,0 | 336,0 | 363,0 | Коми Республикаса йöзлысь дзоньвидзалун видзан министерство |
| 11. | Регыдъя отсöг сетан Эжваса подстанцияö реанимобиль (С класс) ньöбöм вылö субсидия сетöм\* | 2009 | | 1 846,0 | 1 846,0 | – | «Сыктывкар» кар кытшлöн муниципальнöй юкöнса бюджет |
| 12. | «Коми республиканскöй больнича» Коми Республикаса государственнöй учреждениелöн лоöмторъяс кузя медицина шöрин бердын «Лоöмторъяс кузя медицина школа» велöдан да методика шöрин котыртöм, сы лыдын: | 2009 | | 654,7 | 654,7 | – | Коми Республикаса йöзлысь дзоньвидзалун видзан министерство |
| 13. | Туй вылын транспортлöн лоöмторъяс вöсна доймалöмаъслы медводдза медицина отсöг сетан правилöяс «Лоöмторъяс кузя медицина школа» велöдан да методика шöринлöн база вылын велöдöм котыртöм | 2009 – 2010 | | – | – | – | Коми Республикаса йöзлысь дзоньвидзалун видзан министерство |
|  | 4 юкöдув кузя ставыс |  | | 4088,7 | 3188,7 | 900,0 |  |
|  | Уджтас кузя ставыс |  | | 15705,0 | 12505,0 | 3200,0 |  |

**Пасйöдъяс:**

**\*** реанимобиль (С класс) ньöбöм вылö сьöмöн могмöдöмыс вöчсьö «Рöскод софинансируйтан республиканскöй фонд йылысь» Коми Республикаса Оланпасöн индöм рöскод софинансируйтан пöрадок да условиеяс серти».».

«Коми Республикаын

туй вылын безопасносьт бурмöдöм

(2009 – 2010 вояс)» торъя мога

республиканскöй уджтас йылысь»

Коми Республикаса Оланпасö

вежсьöмъяс пыртöм йылысь»

Коми Республикаса Оланпас дорö

2 содтöд

**«VII ЮКÖД. УДЖТАС СЬÖМÖН МОГМÖДÖМ**

2009 – 2010 воясын Коми Республикаса республиканскöй бюджет тшöт весьтö уджтас сьöмöн могмöдан öтувъя мында лоö 15705,0 сюрс шайт, сы лыдын вояс серти:

3 таблица

|  |  |  |  |  |
| --- | --- | --- | --- | --- |
| Д/в № | Туйвизьяс | Сьöмöн могмöдан мында (сюрс шайт) | | |
| ставыс | 2009 во | 2010 во |
| 1 | 2 | 3 | 4 | 5 |
| 1. | Туй вылын транспортлöн лоöмторъяс вöсна челядьöс доймалöмысь öлöдан, туй вылын транспортлöн лоöмторъяс вöсна асланыс видзчысьтöмлун вöсна доймалöм челядь лыд чинтан мероприятиеяс | 193,0 | – | 193,0 |
| 2. | Туй вывті ветлысьяслöн öпаснöй оласысь öлöдан мероприятиеяс | 11423,3 | 9316,3 | 2107,0 |
| 3. | Туй вылын лоöмторъяс вöсна доймалöм йöзлы отсöг сетан система сöвмöдан мероприятиеяс | 4088,7 | 3188,7 | 900,0 |

».

Исакова 7295 пас